<classify> DAMASCUS, SYRIA UTURUKI imefungua mipaka yake kuwaruhusu wahamiaji na wakimbizikutoka Syria wanaotafuta hifadhi katika nchi za Umoja wa Ulaya. Maelfu ya wahamiaji wanajaribu kila njia ili waweze kuvuka mpaka waeneo la magharibi mwa Uturuki na Ugiriki. Baadhi yao wamefaulu kupita kwenye uzio wa sengenge walioukata nawengine wamevuka kupitia kwenye mito baada ya Uturuki kufungua upande wake wampaka na kuwaruhusu wahamiaji na wakimbizi kuondoka nchini humo kwenda baraUlaya. Hatua ya Uturuki ya kutangaza kuiweka mipaka yake wazi inalengakuushinikiza Umoja wa Ulaya kuisaidia katika vita vyake na nchi jirani ya Syria. Maelfu ya wanajeshi wa Uturuki wanaunga mkono vikosi vya waasi nchiniSyria katika mkoa wa kaskazini magharibi wa Idlib dhidi ya mashambulio yavikosi vya serikali ya Syria vinayoungwa mkono na Urusi. Mapambano katika eneo hilo la mwisho linaloshikiliwa na waasi waSyria yamesababisha karibu raia milioni moja wakimbilie kwenye mpaka uliofungwakati ya Syria na Uturuki, hali ambayo Uturuki inahofia kwamba idadi yawakimbizi itaongezeka nchini humo ambapo tayari kuna wakimbizi milioni 3.5kutoka Syria. Wakati hayo yakiendelea Rais wa Uturuki, Tayyip Erdogan anapangakufanya safari ya siku moja kwenda Urusi Alhamisi wiki hii kukutana na mwenzakeVladimir Putin. Mtaalam wa Sera ya Mambo ya Nje na Masuala ya Mashariki ya Katikatika Chuo Kikuu cha Utamaduni cha mjini Istanbul Bora Bayraktar amesemaUturuki inatarajia kuwa rais wa Urusi angeishawishi Syria kurudisha nyumavikosi vyake kutoka kwenye maeneo waliopo wanajeshi wa Syria kwa sasa. Amesema ikiwa Urusi inataka kutekeleza malengo yake katika Mkoa waIdlib, na kufanikisha azma yake ya kimkakati kuwa mojawapo ya nchi zenye nguvuulimwenguni inahitaji pia msaada wa Uturuki. Erdogan alitarajiwa kukutana na Rais wa Urusi Vladimir Putin baada yaaskari 33 wa Uturuki kuuawa katika mashamulio ya ndege yaliyofanywa nawanajeshi wa Syria katika mkoa wa Idlib wiki iliyopita, hatua iliyosababishaUturuki kulipiza mashambulio dhidi ya vikosi vya Serikali ya Syria vinavyoungwamkono na Urusi. Mwishoni mwa wiki iliyopita, Waziri wa Ulinzi wa Uturuki Hulusi Akaralisema nchi yake ilianzisha operesheni mpya ya kijeshi dhidi ya vikosi vyaRais wa Syria Bashar al-Assad, na Syria iliifunga anga yake katika eneo lakaskazini-magharibi, hasa Mkoa wa Idlib. Mara kadhaa Uturuki na Urusi zimeshafanya mazungumzo ya kidiplomasiajuu ya suala la Idlib, lakini hakuna mafanikio yaliyopatikana hata mara mmoja. Wakati huo huo, Polisi ya Ugiriki imetumia gesi ya kutoa machozikuwatawanya wakimbizi kwenye mpaka baina ya nchi hiyo na Uturuki.  <topic>: KIMATAIFA 